Փոլ Սենդբի

Փոլ Սենդբին (, ), անգլիացի քարտեզագիր էր, այնուհետև բնանկարիչ, ով նկարել է ջրաներկով։ 1768 թվականին նա իր ավագ եղբոր` Թոմասի հետ միասին դարձավ Թագավորական ակադեմիայի հիմնադիր անդամներից մեկը։

Կյանք և ստեղծագործություն 

Սենդբին ծնվել է Նոթինգհեմում և մկրտվել այնտեղ 1731 թվականին, չնայած` ծննդյան ամսաթիվը հիշատակվում է 1725 թվականը։ 1745 թվականին նկարիչը տեղափոխվում է Լոնդոն, որտեղ իր եղբոր` Թոմասի հետ միասին նրանք աշխատում են Լոնդոնի Աշտարակի` Թաուերի ռազմական բաժնի գծագրի վրա։

Երկրորդ յակոբինյան ապստամբության ժամանակ Փոլ Սենդբին նշանակվում է ռազմական բաժնի նախագծող։
Նկարիչն այդ տարիներին տարբեր ջրաներկ աշխատանքներ է կատարել, նոր կամուրջներ և տարբեր կառույցներ նախագծել։
1971 թվականին նա թողնում է իր աշխատանքն ու տեղափոխվում եղբոր մոտ, ով այդ ժամանակ Վիձորի Գրեյթ Փարքի պատասխանատու հսկիչն էր։ Այնտեղ նկարիչը օգնում է իր եղբորը և դրան զուգահեռ Վինձոր քաղաքի, շրջակայքի և ամրոցի մի շարք գծանկարներ անում, որոնք գնվեց է անգլիցի բնագետ և բուսաբան Ժոզեֆ Բանկի կողմից։

Սենդբիի նկարչական հմտությունները գնահատանքի են արժանացել մի շարք խոշոր նկարիչների կողմից, այդ թվում նաև Թոմաս Գեյնսբորոյի, ով նշում էր, որ Սենդբիից ավելի լավ ոչ մեկը չի կարող իր մատիտով պատկերել այս երկրի իրական բնապատկերները։
Նկարիչը մի շարք նկարներ է փորագրել, որոնցից շատերը ներառում են Էդինբուրգի, Լոնդոնի տեսարաններ, որոնք հրատարակվել են մեկ հատորով, 1756 թվականին։ Փորագրել է նաև իր եղբոր և այլ նկարչների  պատկերներ։

1753-1754 թվականներին նկարիչն անանուն ծաղրանկարներ է արել և հրատարակել։

Նկարիչը բավականին երկար է ապրել Վինձորում եղբոր մոտ, իսկ Լոնդոնում եղած ժամանակի մեծ մասը նվիրել է էքսկուրսիաներին, որոնց ժամանակ տարբեր էսքիզներ է արել։
1757 թվականի մայիսի 3-ին Սենդբին ամուսնանում է Անն Ստոգդենի հետ և 1760 թվականին բնակություն է հաստատում Լոնդոնում։
1760 թվականին նկարիչն իր ներդրումն է ունեցել Նկարիչների հասարակության առաջին ցուցահանդեսում։ Մինչև Արքայական ռազմական ակադեմիայի հիմնադրումը, ութ տարի շարունակ նա կանոնավոր կերպով մասնակցել է ցուցահանդեսներին և 1765 թվականին դարձել է ակադեմիայի առաջին ղեկավարներից մեկը։

1768 թվականին Սենդբին նշանակվել է Վուլվիչի Արքայական ռազմական ակադեմիայի գլխավոր նկարիչ-վարպետ, և այդ պաշտոնը զբաղեցրել մինչև 1799 թվականը։ Ակադեմիայի ստեղծման գործընթացում 28 հիմնադիրներից մեկը առաջադրվել է Սենդբին` Ջորջ III- ի կողմից։ Նրա ներդրումները բավականին մեծ են եղել ակադեմիայում, այդ թվում 1769-1809 թվականներին կազմակերպված ցուցահանդեսները։

Սենդբին մեծ շրջագայություններ է կատարել Մեծ Բրիտանիայի եւ Իռլանդիայի շրջաններում, նկարել է դեկորատիվ նկարեր և հին հուշարձաններ։ 1770,  1773, 1775 թվականներին եղել է Ուելսում և նկարել Ուելսի բնապատկերներ, փորագրել տարբեր տեսարաններով գեղանկարների շարք։

Փոլ Սենդբին մահացել է 1809 թվականի նոյեմբերի 7-ին, Փեդինգթոնի իր տանը և հողարկավորվել Հանովերի հրապարակում գտնվող Սուրբ Գեորգ տաճարի բակում։

Նա համարվում է ժամանակակից ջրաներկ-բնապատկերների հայրը։

Պատկերասրահ

Տես նաև 
English school of painting

Արտաքին հղումներ 

Paul Sandby online (artcyclopedia.com).
Picturing Britain: Paul Sandby (1731-1809) (Daily Telegraph - 27 July 2009).
Paul Sandby, Unlikely Founder of Dazzling School of European Art, Souren Melikian, New York Times, 16 April 2010
  A detailed Paul Sandby biography Edited by Charles Holme. Text by Alexander J Finberg & E A Taylor. The Development of British Landscape Painting in Water-colours.
 Connected Histories: British History Sources, 1500-1900  This JISC-funded web service provides federated searching of online historical resources for research. The web link provides access to primary sources which refer to Paul Sandby.
 Profile on Royal Academy of Arts Collections

Ծանոթագրություններ 

Բրիտանացի արվեստագետներ
18-րդ դարի անգլիացի նկարիչներ